Source: http://www.epi.sk/clanok-z-titulky/metodicke-usmernenie-c-5-2016-monitorovanie-priestorov-verejnosti-nepristupnych_aktualita.htm
Timestamp: 2018-02-24 10:03:07+00:00
Document Index: 9924786

Matched Legal Cases: ['§ 46', '§ 15', '§ 4', '§ 4', '§ 10', '§ 10', '§ 13', 'čl. 21']

Podľa § 46 ods. 1 písm. m) zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. (ďalej len „zákon") Úrad na ochranu osobných údajov Slovenskej republiky (ďalej len „úrad") vydáva toto metodické usmernenie.
Monitorovanie priestorov je dnes časté. Ide o jednoduchý spôsob ochrany hodnôt. Úrad sa už vo svojich predchádzajúcich metodických usmerneniach venoval monitorovaniu priestoru verejnosti prístupného na základe § 15 ods. 7 zákona a jeho označovaniu.Monitorovanie priestorov verejnosti prístupných upravuje samostatné metodické usmernenie úradu č. 1/2014 a označovanie takto monitorovaných priestorov upravuje samostatné metodické usmernenie úradu č. 2/2016
Metodické usmernenie sa zaoberá monitorovaním špecifických priestorov neprístupných verejnosti kamerovým informačným systémom (ďalej len „KIS" alebo „kamerový systém") pri ktorom dochádza k spracúvaniuPozri zákonnú definíciu spracúvania osobných údajov v § 4 ods. 3 písm. a) zákona č. 122/2013 Z. z. v znení novely č. 84/2014 Z. z. osobných údajov fyzických osôbOsobný údaj ako pojem, tak po obsahovej, ako aj výkladovej stránke je predmetom samostatného metodického usmernenia úradu č. 1/2013.
Pre vymedzenie pojmu „priestor verejnosti neprístupný" je možné analogicky vychádzať z definície priestoru verejnosti prístupného v zmysle § 4 ods. 3 písm. j) zákona, a teda za priestor verejnosti neprístupný je možné považovať priestor
- do ktorého verejnosť nemôže voľne vstupovať a/alebo
- v ktorom sa verejnosť nemôže voľne/bez sprievodu zdržiavať, pohybovať ani vo vymedzenom čase,
- a súčasne nie je tento priestor označený, ako priestor prístupný verejnosti podľa osobitného zákona.
V rámci tohto metodického usmernenia sú riešené situácie monitorovania priestoru verejnosti neprístupného; konkrétne
monitorovanie obydlia kamerovým systémom;
monitorovanie kamerovým systémom na základe § 10 ods. 3 písm. g) zákona;
monitorovanie kamerovým systémom na základe § 10 ods. 2 zákona (monitorovanie na základe osobitného zákona);
monitorovanie kamerovým systémom na základe § 13 ods. 4 Zákonníka práce;
monitorovanie nemocničných a školských budov občianskej vybavenosti;
monitorovanie spoločných priestorov bytových domov verejnosti neprístupných.
1 MONITOROVANIE OBYDLIA KAMEROVÝM SYSTÉMOM
Podľa čl. 21 Ústavy Slovenskej republiky „Obydlie je nedotknuteľné a nie je doň dovolené vstúpiť bez súhlasu toho, kto v ňom býva. Zásahy do nedotknuteľnosti obydlia možno zákonom dovoliť iba vtedy, keď je to v demokratickej spoločnosti nevyhnutné na ochranu života, zdravia alebo majetku osôb, na ochranu práv a slobôd iných alebo na odvrátenie závažného ohrozenia verejného poriadku.
Uvedené metodické usmernenie je uvedené v skrátenom znení, jeho celé znenie nájdete v produkte Odborné články: